Bathurstbeestong (Gasteria nitida)
Die plante is stemloos. Hulle is in die familie Asphodelaceace en is aalwynagtig. Die blare is sukkulent (vleisagtig) en glad aan beide kante. Die rand van die blare is bedek met dorings. Die blom is 'n bloeiwyse en staan 200-1200 mm hoog. Hulle groei in die sandsteen area van die fynbos en wanneer hulle nie blom nie, is dit moeilik om hulle te sien.
Agtdaegeneesbos (Lobostemon fruticosus)
Die agtdaegeneesbos is mooi met die pienk en bloue blomme en trek altyd mense se aandag. Dit is 'n immergroen struik wat 1 m hoog word. Die stam wat onder (oudste) is word baie houtagtig. Die Agtdaegeneesbos blom tussen lente en somer. Daar was geglo dat as jy tee van die bos maak dan genees dit mense en diere van ringwurms. Die blomme word bevrug deur bye.
Kattekruie het 'n vierkantige stam wat 'n kenmerk is van die Lamiaceae familie. Hulle groei tot 'n verskeidenheid van hoogtes, 0.3 tot 1.2 m hoog. Die blare en die stam word bedek deur wit hartjies wat dan 'n grys kleur vertoon. Die blomme is pink tot pers. Die Khoi het die blare gebruik om koors en masels te behandel. Kattekruie is in 'n groot verskeidenheid van medisyne gebruik, bv. tee vir hoes, seer keel en inflammasie.